03/vol. 52 Jurnalul Oficial al Uniunii Europene 41 32003R2235 L 339/36 JURNALUL OFICIAL AL UNIUNII EUROPENE 24.12.2003 REGULAMENTUL (CE) NR. 2235/2003 AL COMISIEI din 23 decembrie 2003 de stabilire a normelor comune de aplicare a Regulamentelor (CE) nr. 1782/2003 și (CE) nr. 1868/94 ale Consiliului privind amidonul din cartofi COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1782/2003 al Consiliului din 29 septembrie 2003 de stabilire a normelor comune pentru programele de sprijin direct în cadrul politicii agricole comune și de stabilire a anumitor programe de sprijin în favoarea agriculto- rilor și de modificare a Regulamentelor (CEE) nr. 2019/93, (CE) nr. 1452/2001, (CE) nr. 1453/2001, (CE) nr. 1454/2001, (CE) nr. 1868/94, (CE) nr. 1251/1999, (CE) nr. 1254[1999, (CE) nr. 1673/2000, (CEE) nr. 2358/71 și (CE) nr. 2529/2001 (1), în special articolul 145 litera (c), având în vedere Regulamentul (CE) nr. 1868/94 al Consiliului din 27 iulie 1994 de stabilire a unui sistem de contingente pentru producția de amidon din cartofi (2), în special articolul 8, întrucât: (1)  Titlul IV capitolul 6 din Regulamentul (CE) nr. 1782/2003 prevede un ajutor în favoarea producătorilor de cartofi pentru fabricarea amidonului. Articolul 93 din regulamentul menționat prevede că valoarea ajutorului se aplică întregii cantități de cartofi necesare pentru fabricarea unei tone de amidon. (2) Articolul 4a din Regulamentul (CE) nr. 1868/94 stabilește un preţ minim aplicabil cartofilor utilizați pentru fabricarea amidonului. Acest preț se adaptează în funcție de conținutul de amidon al cartofilor. Articolul 5 din regulamentul menționat prevede plata unei prime pentru unitățile producătoare de amidon din cartofi, pentru cantitatea de amidon produsă. (3) Trebuie stabilite norme comune privind calculul greutății cartofilor și stabilirea cuantumurilor plăților referitoare la amidonul din cartofi, a prețului minim şi a primei plătite în funcţie de conținutul de amidon al cartofilor. (4) Măsurile prevăzute în prezentul regulament sunt conforme cu avizul Comitetului de gestionare pentru plățile directe și al Comitetului de gestionare pentru cereale, ADOPTĂ PREZENTUL REGULAMENT: Articolul 1 În sensul articolelor 93 și 94 din Regulamentul (CE) nr. 1782/2003 și al articolelor 4a și 5 din Regulamentul (CE) nr. 1868/94, greutatea cartofilor se calculează conform dispozițiilor prevăzute în anexa I la prezentul regulament. Cuantumul ajutorului pentru cartofii destinați fabricării de amidon prevăzut în articolul 93 din Regulamentul (CE) nr. 1782/2003, prețul minim și cuantumul primei plătite în funcție de conținutul de amidon al cartofilor, prevăzute în articolele 4a și 5 din Regulamentul (CE) nr. 1868/94, sunt stabilite în anexa II la prezentul regulament. Articolul 2 Prezentul regulament intră în vigoare în a șaptea zi de la data publicării în Jurnalul Oficial al Uniunii Europene. Prezentul regulament se aplică începând din anul de recoltă 2004/2005. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 23 decembrie 2003. () JOL270,21.10.2003, p. 1. () JOL 197, 30.7.1994, p. 4. Regulament modificat ultima dată de Regulamentul (CE) nr. 1782/2003. Pentru Comisie Franz FISCHLER Membru al Comisiei